***2. Napirendi pont***

***ELŐTERJESZTÉS***

***Óbarok Község Önkormányzat Képviselő-testületének***

***2021. szeptember 29. napjára összehívott***

***soron kívüli, nyílt ülésére***

***Az előterjesztés címe és tárgya:***

***Az Óbarok 9308. helyrajzi számú közterület elnevezéséről***

***A tárgykört rendező jogszabály:***

* *Magyarország helyi önkormányzatairól szóló 2011. évi CLXXXIX. törvény*
* *A közterületek elnevezéséről és a házszám-megállapítás szabályairól szóló 24/2020. (XII. 18.) önkormányzati rendelet*

***Előterjesztő:*** *Mészáros Kartal polgármester*

***Az előterjesztést készítette:*** *Dr. Fehér Diána aljegyző*

*Freész Józsefné jegyzőkönyvvezető*

***Tisztelt Képviselő-testület!***

*Óbarok Község Önkormányzat Képviselő-testülete a 27/2021. (III. 10.) határozatában döntött az Óbarok 9308. helyrajzi számú közterület elnevezéséről. A közterület elnevezése „Platán fasor”.*

*A közterület elnevezése, „Nagyegyháza előtag nélkül” a Miniszterelnökség Hatósági Ügyekért Felelős Helyettes Államtitkárság Ingatlan-nyilvántartási és Térképészeti Főosztály Földrajzinév-bizottság véleménye alapján került megállapításra. A véleményben továbbá arról kaptunk tájékoztatást, hogy a Nagyegyháza előtagot a KCR rendszerben külön településrész névként fel tudjuk tüntetni.*

*Arra tekintettel, hogy a KCR-ben a Nagyegyháza település részt nem tudjuk feltüntetni, kénytelenek vagyunk a közterület elvezését „Nagyegyháza-Platán fasor” névre módosítani.*

*Kérem Tisztelt Képviselő-testületet az előterjesztés alapján a határozati javaslatot megvitatni, és elfogadni szíveskedjen.*

*Óbarok, 2021. szeptember 29.*

***Mészáros Kartal***

*polgármester*

***Határozati javaslat***

***Óbarok Község Önkormányzat Képviselő-testületének***

***/2021. ( ) határozata***

***az Óbarok 9308. helyrajzi számú közterület elnevezéséről***

*Óbarok Község Önkormányzat Képviselő-testület úgy dönt, hogy*

1. *Óbarok Község Önkormányzat képviselő-testületének az az Óbarok 9308. helyrajzi számú közterület elnevezéséről szóló 27/2021. (III. 10.) határozatát hatályon kívül helyezi.*
2. *A közterületek elnevezéséről és a házszám-megállapítás szabályairól szóló 24/2020. (XII. 18.) önkormányzati rendelet 2. § b) pontja alapján az Óbarok 9308. helyrajzi számú közterület elnevezése „Nagyegyháza-Platán fasor”.*
3. *A polgármester írásban értesíti a döntést követő 15 napon belül a Rendelet 6. § (2) bekezdésében meghatározott szerveket, az érintett közterületen lakcímmel rendelkező személyeket és hirdetmény útján a lakosságot.*

*Határidő: 2021. október 15.*

*Felelős: polgármester*